Les activitats de recerca i innovació ECSEL (Electronics Components and Systems for European Leadership) tenen per objectiu establir nou coneixement o testar la viabilitat de tecnologies millorades.
Poden incloure dos tipus d'accions, les Accions d'Innovació i les Accions de Recerca i Innovació.
Les ECSEL Innovation Action (IA) poden consistir en activitats dedicades a la introducció d'un mètode o tecnologia que puguin ser utilitzats posteriorment en productes innovadors; demostracions o projectes pilot que permetin validar la viabilitat tècnica i econòmica d'una nova tecnologia, producte, procés, etc; la replicació en el mercat d'una innovació ja provada en el laboratori però no desplegada en el mercat.
Les ECSEL Research and Innovation Action (RIA) consisteixen en activitats que persegueixin la generació de nou coneixement i l'exploració de tecnologia, productes, processos, serveis, mètodes i solucions noves o millorades.
Aquí s'hi inclouen la recerca aplicada, desenvolupament de tecnologia, integració de mètodes i eines, proves de laboratori amb prototips a petita escala i entorns simulats.
En el marc de la Innovation Action hi ha una convocatòria ordinària oberta:
ECSEL-2018-1-IA: projectes que siguin duts a terme per un consorci industrial que inclogui grans i petites empreses, però també universitats, instituts o organitzacions públiques; que estableixi un entorn d'innovació nou i realista connectat amb un entorn industrial, com ara un espai de proves a gran escala, etc; que tinguin un pla de desplegament que meni a curt o mitjà termini a la creació de valor a Europa.
Es pot trobar una llista extensa dels diferents temes sobre els quals pot basar-se el projecte proposat a l'annex 5 del Pla de Treball ECSEL 2018.
El pressupost per aquesta convocatòria és de 110.000.000 €.
En el marc de la Research and Innovation Action hi ha obertes una convocatòria ordinària i una d'especial:
H2020-ECSEL-2018-2-RIA: projectes que estiguin executats per un consorci que inclogui pimes, grans empreses, universitats, instituts i institucions públiques; que demostri valor i potencial en un entorn realista de laboratori; que tingui un pla de desplegament que demostri la valorització del ecosistema ECSEL una contribució als seus objectius.
Es pot trobar una llista extensa dels diferents temes sobre els quals pot basar-se el projecte proposat a l'annex 6 del Pla de Treball ECSEL 2018.
El pressupost per aquesta convocatòria és de 53.330.000 €.
H2020-ECSEL-2018-2-RIA-Special-Topic: projectes que demostrin les aplicacions de tecnologies desenvolupades pels socis del projecte; que siguin executades per consorcis d'empreses europees i institucions de recerca del seu àmbit; que s'hagin previst per al moment posterior al desenvolupament de l'aplicació un full de ruta, estudis d'explotació o opcions de negoci per aquestes tecnologies; que tinguin un pla de desplegament que mostri com valoritzar la tecnologia en el context europeu.
Aquesta convocatòria és exclusiva per a l'àmbit de la indústria digital i, més específicament, per al tema definit a l'Annex 6 del Pla de Treball ECSEL 2018 " Major challenge 2 Implementing AI and machine learning, to detect anomalies or similarities and to optimize parameters ".
El pressupost per a aquesta convocatòria és de 10.000.000 €.